বগুড়া সংবাদ ডট কম (শিবগঞ্জ প্রতিনিধ রশিদুর রহমান রানা) : বগুড়ার শিবগঞ্জের মোকামতলায় হাফিজুর রহমান হেফজুল (৪০) নামের এক কৃষককে খুন করেছে দূর্বৃত্তরা। শ্বাস রোধে তাকে খুন করা হয়েছে বলে প্রাথমিক ভাবে ধারণা করা হচ্ছে। সোমবার ভোর পাঁচটার দিকে মোকামতলার শংকরপুর মালিপাড়া এলাকায় নিহতের বাড়ির ১০০ গজ দূরে দেবদারু বাগান থেকে তার লাশ উদ্ধার করে পুলিশ। নিহত হেফজুল ঐ এলাকার হোসেন আলী মন্ডলের ছেলে। এ ব্যাপারে জিজ্ঞাসাবাদের জন্য তিন জনকে আটক করেছে পুলিশ।মোকামতলা পুলিশ তদন্ত কেন্দ্রের ইনচার্জ মিজানুর রহমান জানান, লাশ উদ্ধার করে সুরতহাল রিপোর্ট সংগ্রহ করে ময়না তদন্তের জন্য বগুড়া শহীদ জিয়াউর রহমান মেডিকেল কলেজ হাসপাতালে পাঠানো হয়েছে। নিহতের গলায় ফাঁসের দাগ রয়েছে। এ ব্যাপারে হত্যা মামলা প্রক্রিয়াধীন রয়েছে বলেও জানান তিনি।